ΑΠΟΦΑΣΕΙΣ
Αριθμ. 35776
Κήρυξη ως αναδασωτέας έκτασης εμβαδού ενός
κόμμα πεντακοσίων τριάντα οκτώ (1,538) στρεμμάτων, στη θέση «Νερούλια - Γέφυρα», Κοινότη-
τας Λιαπάδων, Δημ. Ενότητας Παλαιοκαστριτών
Περιφ. Δήμου Κεντρικής Κέρκυρας και Διαποντίων Νήσων, Περιφ. Ενότητας Κέρκυρας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ
ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
Τις διατάξεις:
1. Της παρ. 1 του άρθρου 24 και της παρ. 3 του άρθρου
117 του Συντάγματος.
2. Του ν. 3200/1955 (Α΄ 97) περί διοικητικής αποκεντρώσεως (Α΄ 97), όπως τροποποιήθηκε και συμπληρώ-
θηκε μεταγενέστερα με το ν.δ. 532/1970 (Α’ 103) και με
το άρθρο 280 του ν. 3852/2010 (Α’ 87).
3. Του π.δ. 139/2010 «περί Οργανισμού της Αποκεντρωμένης Διοίκησης Πελοποννήσου - Δυτ. Ελλάδας και
Ιονίου» (Α’ 232).
4. Του ν. 998/1979 «Περί προστασίας των δασών και
των δασικών εν γένει εκτάσεων της Χώρας» (Α’  289) και
ιδίως α) την παρ. 1 του άρθρου 41 και β) την παρ. 1 του
άρθρου 38.
5. Του ν. 3208/2003 (Α’ 303), του ν. 3818/2010 (Α’ 17)
και του ν. 4280/2014 (Α’159).
6. Τις υπ’ αρ. διαταγές του Υπουργείου Γεωργίας:
α ) 160417/1180/8-7-1980 και
β)182447/3049/24-9-1980.
7. Των άρθρων 28 και 28 Α του ν. 4325/2015 «Εκδημοκρατισμός της Διοίκησης - Καταπολέμηση Γραφειο-
κρατίας και Ηλεκτρονική Διακυβέρνηση. Αποκατάσταση
αδικιών και άλλες διατάξεις» (Α’ 47).
8. Της υπ’ αρ. 15870/15-5-2017 απόφασης του Υπουργού Εσωτερικών περί διορισμού του Νικολάου Παπαθε-
οδώρου του Αγγελάκη ως Συντονιστή Αποκεντρωμένης Διοίκησης Πελοποννήσου, Δυτ. Ελλάδας και Ιονίου
(Υ.Ο.Δ.Δ. 250).
9. Την υπ’ αρ. 15644/1520/1-3-2011 απόφαση Γενικού
Γραμματέα Αποκεντρωμένης Διοικ. Πελοποννήσου, Δυτ.
Ελλάδας και Ιονίου με θέμα «Παράταση προθεσμίας κήρυξης εκτάσεων ως αναδασωτέων».
10. Την υπ’ αρ. 197433/3-11-2020 πρόταση της Διεύθυνσης Δασών Κέρκυρας σχετικά με την κήρυξη ως ανα-
δασωτέας της αναφερόμενης στο θέμα έκτασης.
11. Το γεγονός ότι δεν προκαλείται δαπάνη στον κρατικό προϋπολογισμό, αποφασίζουμε:
Κηρύσσουμε ως αναδασωτέα την παραπάνω δασικού χαρακτήρα έκταση, εμβαδού ενός κόμμα πεντα-
κοσίων τριάντα οκτώ (1,538) στρεμμάτων, στη θέση
«Νερούλια - Γέφυρα», Κοινότητας Λιαπάδων, Δημ. Ενοτ.
Παλαιοκαστριτών, Περιφ. Δήμου Κεντρικής Κέρκυρας
και Διαποντίων Νήσων, όπως απεικονίζεται με στοιχεία
(1,2,3,…,17,18,1) στο προσαρτημένο στην παρούσα
απόφαση τοπογραφικό διάγραμμα και έχει όρια:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
29 Απριλίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 230
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 230/29.04.2021
ΒΟΡΕΙΑ: Μη δασικού χαρακτήρα έκταση.
ΝΟΤΙΑ: Μη δασικού χαρακτήρα έκταση.
ΑΝΑΤΟΛΙΚΑ: Δασικού χαρακτήρα έκταση.
ΔΥΤΙΚΑ: Μη δασικού χαρακτήρα έκταση - Δάσος (υπ’
αρ. 150254/4-9-2020 πράξη χαρακτηρισμού).
Η εν λόγω έκταση εμφανίζεται ως δασικού χαρακτήρα
έκταση στον αναρτημένο δασικό χάρτη Περιφερειακής
Ενότητας Κέρκυρας πλην των περιοχών των πρώην Κοινοτήτων Αλεπούς κ.λπ.
Σκοπός της κήρυξης της ανωτέρω έκτασης ως
αναδασωτέας είναι η διατήρηση του δασικού χαρακτήρα αυτής, ο αποκλεισμός διάθεσής της για
άλλη χρήση και η αποκατάσταση της καταστραφείσας από παράνομη αποψίλωση δασικής βλάστησης,
αποτελούμενης από δασική βλάστηση αείφυλλων
πλατύφυλλων (πουρνάρι), η οποία διαπιστώθηκε
στις 22-10-2020.
Κατά της απόφασης αυτής μπορεί να ασκηθεί αίτηση
ακύρωσης από κάθε φυσικό ή νομικό πρόσωπο, που
έχει έννομο συμφέρον εντός εξήντα (60) ημερών από
την επομένη της δημοσίευσής της ενώπιον του οικείου
Τριμελούς Διοικητικού Εφετείου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 230/29.04.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 230/29.04.2021
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 19 Μαρτίου 2021
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20210400230.pdf | Tokens: 3499]